নারীমুক্তি বিষয়ক ধারণা প্রচলিত বৃত্ত ভেঙে সমপ্রসারণ অর্জন করছে নানাভাবে। সত্তরের দশক থেকে বিশ্বব্যাপী নারীবাদী চিন্তা-চেতনায় যোগ হচ্ছে নতুন ভাবনা, দৃষ্টিভঙ্গি ও বিশ্লেষণ। আমাদের দেশে ও সমাজে নারীর অবদান এবং ভূমিকার বিচার-বিশ্লেষণের প্রতি মনোযোগ ক্রমশ বাড়ছে। তবে এ ক্ষেত্রে করণীয় রয়ে গেছে অনেক, চলার পথও দীর্ঘ ও দুস্তর। বাংলার পথিকৃৎ কয়েকজন নারীর জীবনকৃতি বিশ্লেষণের প্রয়াস নেওয়া হয়েছে বর্তমান গ্রন্থে। নারীর অকীর্তিত অবদান তুলে ধরার দিকে বিশেষভাবে দৃষ্টি দিয়ে বারোজন বিশিষ্ট নারীর ভূমিকার ওপর আলোকপাত করা হয়েছে প্রবন্ধগুলিতে। আশা করা যায়, নারী-অধ্যয়নে আগ্রহীজন এখানে তাঁদের ভাবনা পরিপ